*Hakusana "Alta" ohjaa tänne. Alta voi viitata myös Albertaan tai Alta Car and Engineering Companyyn.*
 
**Alattio** eli **Alta** (norj. *Alta*, pohjoissaameksi *Áltá*, kveeniksi *Alattio*) on Norjan kunta ja kunnan keskustaajamana toimiva kaupunki maan pohjoisimmassa osassa Tromssan ja Finnmarkin läänissä Alattionvuonon ympäristössä. Itse kaupunkitaajama sijaitsee vuonon perukassa ja siellä asuu 14 439 ihmistä 10,55 km²:n alueella. Osa asukkaista on kveenejä.

Alattio on Finnmarkin väkirikkain kunta. Sen pinta-alasta vain 20 km² on viljelyksessä, metsää on 223 km². Alattion keskustaajamassa on kolme keskusta, Possukoppa (Bossekop) vanhoine markkina- ja kaupankäyntiperinteineen, Joensuu (Elvebakken) idässä lentokenttineen ja satamineen sekä Alattion nykykeskusta uusimpana näistä kolmesta, jatkuvasti kehittyvänä kävelykatuineen ja kauppakeskuksineen. Kunnassa on lisäksi Tverrelvdalenin ja Rässivuonon (Rafsbotn) taajamat.

Alattion kunta rajoittuu luoteessa Lappeaan ja Hasvikiin, pohjoisessa Jäämereen ja Hammerfestiin, koillisessa Kvalsundiin, idässä Porsankiin, kaakossa Kaarasjoen kuntaan, etelässä Koutokeinoon ja lännessä Tromssan läänin Naavuonon kuntaan.

Historiaa
---------

Alattio oli kveenien merkittävin kaupunki 1800-luvulle saakka, jonka jälkeen kveenien keskus siirtyi idemmäksi Vesisaareen.*lähde?* Vuonna 1863 Alattiosta erotettiin Talmulahden eli Talvikin kunta, joka yhdistettiin takaisin vuoden 1964 alussa. Alattion taajama sai kaupunkistatuksen vuonna 1999.

Koutokeinon kansannousun johtajat Aslak Hætta ja Mons Somby mestattiin 14. lokakuuta 1854 Alattiossa. Samuli Paulaharjun keräämän kansanperinteen mukaan miehet luulivat uskonnollisessa hurmoksessaan olevansa niin pyhiä, ettei pyövelin kirves voi vahingoittaa heitä. Aslak teloitettiin ensin. Kun Mons näki Aslakin pään putoavan, hän kauhistui ja oli kuin kuollut jo ennen omaa teloitustaan. Hættan ja Sombyn päät lähetettiin tutkittaviksi Osloon ja palautettiin saamelaisille vasta 1990-luvulla.

24. kesäkuuta 1974 saamelaisvaltuuskunnan puheenjohtaja Reidar Suomenrinnettä ja neljää muuta jäsentä Suomesta Norjaan kuljettanut pienlentokone katosi Alattiossa tekemänsä välilaskun jälkeen. Lentokone putosi ilmeisesti mereen Bodøn edustalla, mutta hylkyä tai mukana olleita ihmisiä ei löydetty. Salaliittoteorian mukaan katoaminen liittyi samaan aikaan olleisiin Naton harjoituksiin.

31. elokuuta 2019 helikopteri putosi maahan Alattion lähellä. Kaikki kopterissa olleet, viisi norjalaista nuorta sekä ruotsalainen lentäjä, kuolivat.

Kalliopiirrosalue maailmanperintökohteena
-----------------------------------------

Kalliopiirros.
Alattiossa sijaitsee Pohjois-Euroopan suurin kalliopiirrosalue, jossa on noin 3 000 piirrosta 2 500–6 400 vuoden takaa. Se on yksi Unescon maailmanperintökohteista.

Kylät ja paikat
---------------

Ariniemi (Amtmannes), Joensuu (Elvebakken), Kaavuono (Kåfjord), Kaidusjoki (Transfarelva), Kalkkiniemi (Storviknes), Kreeta (Kvænvik), Lankovuono (Langfjord), Morttinen (Mortensnes), Paunu (Bognelvdalen), Porsijoki (Porselven), Reipas, Ristiniemi (Korsnes), Ruoslahti (Russeluft), Rässivuono (Rafsbotn), Suppiniemi (Sopnes), Talmulahti (Talvik), Tappolahti (Tappeluft), Tverrelvdalen, Siernöijä (Stjernøya), Seiland

Tapahtumia
----------

Alattion keskustaa
* Finnmarksløpet-vetokoira-ajot

Alattiossa syntyneitä
---------------------

* Henny Moan (s. 1936), näyttelijä

Ystävyyskaupungit
-----------------

* Venäjä Apatity, Venäjä
* Ruotsi Boden, Ruotsi
* Suomi Oulu, Suomi

Katso myös
----------

* Alattionjoki
* Alattion lentoasema

Lähteet
-------

1. ↑  Tall om Alta kommune *www.ssb.no*.  1.1.2010. Viitattu 6.3.2011. (norjaksi)
2. ↑  Hakulinen, Kerkko – Paikkala, Sirkka: *Pariisista Papukaijannokkaan: Suomenkieliset ulkomaiden paikannimet ja niiden vieraskieliset vastineet*, s. 16. Helsinki: Kotimaisten kielten keskus, 2013. ISBN 978-952-5446-80-7. (suomeksi)
3. ↑
4. 1 2  Tabell 1 Tettsteder. Folkemengde og areal, etter kommune. 1. januar 2012 *ssb.no*. Statistisk Sentralbyrå. Viitattu 3.4.2013. (norjaksi)
5. ↑  NRK: De dramatiske minuttene og timene etter helikopterstyrten i Alta *NRK*.  4.9.2019. Viitattu 9.2.2023. (norjaksi)
6. ↑  Finnmarksløpet *finnmarkslopet.no*. Viitattu 3.4.2013. (norjaksi)
7. ↑   (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Alattio** Wikimedia Commonsissa

Tromssan ja Finnmarkin läänin kunnat

* Alattio (Alta)
* Bardu
* Berlevåg
* Båtsfjord
* Dyrøy
* Etelä-Varanki (Sør-Varanger)
* Gamvik
* Gratangen
* Hammerfest
* Harstad
* Hasvik
* Ibestad
* Kaarasjoki (Karasjok)
* Kaivuono (Kåfjord)
* Kalsa (Karlsøy)
* Koutokeino
* Kierua (Skjervøy)
* Kvæfjord
* Lappea (Loppa)
* Lavangen
* Lebesby
* Moseija (Måsøy)
* Målselv
* Naavuono (Kvænangen)
* Nordkapp
* Omasvuono (Storfjord)
* Paatsivuono (Balsfjord)
* Porsanki (Porsanger)
* Raisi (Nordreisa)
* Raisivuono (Sørreisa)
* Salangen
* Senja
* Teno (Tana)
* Tromssa
* Uuniemi (Nesseby)
* Vesisaari (Vadsø)
* Vuoreija (Vardø)
* Yykeä (Lyngen)

Norjan läänit | Norja



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Tšekki

 |
|  |
| Maantieteelliset | 
* MusicBrainz area

 |

 |